中国道教|中原道教|中岳庙|中岳道教-河南省道教协会

主办单位：河南道教协会http://www.cptaoism.com
中岳道教网 | 中原道教网

道家文化，以先秦时代的哲学家老子为其创始人，在中国传统文化中占有重要地位。道家思想对中华民族传统美德的形成有重要的影响，如老子的虚怀若谷、宽容谦逊的思想，恬淡素朴、助人为乐、反对争名夺利的思想，以柔克刚、以弱胜强的思想等。正是这种道教文化的发扬，形成了中华民族开阔的文化襟怀，使中华民族的古老文化能够经久不衰，愈来愈繁荣昌盛。

## 首页 > 道家文化

# 道家文化

清微道法枢纽
雷法其来尚矣。未有如是至简至易至验者也。我祖师紫虚元君，敷弘道妙，发露玄微；陈乾坤造化之源，开雷霆机缄之妙；包罗万汇，总统众灵：泄八卦之幽微，显五行之妙用；寂然不动，感而遂通；夫天地以至虚中生神，至静中生炁。人能虚其心则神见，静其念则炁融。如阳燧取火，方诸召水，磁石吸铁，琥珀拾芥。以炁相召，以类相辅，有如声之应响，影之随形，岂力为之哉。不疾而速，不行而至，不机而中，不神而灵者，诚也。凡炁之在彼，感之在我：应之在彼，行之在我。是以雷霆由我作，神明由我召。感名之机，在此不在彼。人皆神其神，惟圣人则不神所以神，故偈云：莫问灵不灵，莫问验不验，信笔扫将去，莫起一切念。
道者，灵通之至真；法者，变化之玄微。道因法以济人，人因法以会道，则变化无穷矣。当知法本真空，性源澄湛；了一心而通万法，则万法无不具於一心：返万法而照一心，则一心无不定於万法。如是，当知道乃法之体，法乃道之用。雷霆者，彰天之威，发道之用者也。明其体用，而究其动静，静也得太极之体；动也得太极之用。寂然不动，即道之体，感而遂通，即法之用。如有按图索骏者，孰若不心其心，不迹其迹，无思无为，泰宇既定，真光自发。是故，天不言而善应。生生化化之机运於自然中，实常形体谓之天，主宰谓之帝，功用谓之鬼神。雷霆者，乃天之功用也。且夫人身与天地合其体，太极合其变。天地五雷，人本均有。是性无不备矣。
道法枢纽
师曰：有道中之道，有道中之法，有法中之法。道中之道者，一念不生，万物俱寂。道中之法者，静则交媾龙虎，动则叱咤雷霆。法中之法者，步罡、掐诀、念呪、书符，外此则皆术数。
师曰：大道无言，可以神会；妙法无傅，可以心受。善行持者，行道不行法；善求师者，师心不师人。又曰：先天而生，生而无形；后天而感，感而有情。寂而感，感而寂。非至人，孰能与於此哉。
或问：法有先天后天之说者，何耶？师曰：若说先天一也无。道亦强名之耳，何有於法？况一念才动，便属后天，符图呪诀，抑又末耳。
师曰：法无存想，存想非真法；无造作，造作为妖法；无叱喝，叱喝为狂法；无祝赞，祝赞为巫。妙合乎阴阳，动静、方圆是也。道贯乎三才，天地人物是也。水、火、木、金、土，应之五行；东、南、中、西、北，运之以五方。天、地、水、火、风、雷、山、泽，配之以八卦。彼6泥於术数者，凡书符时，以某事作用某窍，如是而按造化，如是而应小克，如此起笔，如此冲发，鬼神之机我得之矣。然不知太极未判之先，孰为阴阳？孰为三才？孰为五行？孰为五方？孰为八卦？故有道之士，撒手行持，不拘符篆。
师曰：古云：画符不知窍，反惹鬼神笑；画符若知窍，惊得鬼神叫。今之行持者，不明道法之根源，妄於纸上作用，以为符窍。殊不知此窍非凡窍，乾坤共合成。名为神炁穴，内有坎离精。当於身中而求，不可求於他也。能知此窍，即可与言道矣，岂徒法哉。
《太上心法序要》云：收为胎息用为窍，道法之中真要妙。漏泄此语，子其味之。
师曰：符者，天地之真信，人皆假之以朱墨纸笔。吾独谓：一点灵光，通天彻地，精神所寓，何者非符？可虚空，可水火，可瓦砾，可草木，可饮食，可有可无，可通可变。夫是谓之道法。
师曰：符者，阴阳契合也。唯天下至诚者能用之。诚苟不至，自然不灵矣。故曰：以我之精，合天地万物之精；以我之神，合天地万物之神。精精相附，神神拐依。所以假尺寸之纸，号召鬼神，鬼神不得不对。
师日：《素问》云：虚无恬淡，真炁从之，精神内守，病安从生？人之育病，或寒或热，或轻或重：皆失调摄，嗜欲不节，故六气之邪得以乘之。治病以符。符，朱墨耳，岂能自灵？其所以灵者，我之真炁也。故曰：符无止形，以炁而灵。知此说者，物物可以寓炁，泥丸莎草，亦可济人矣。
师曰：道贯三才为一炁耳，天以炁而运行，地以炁而发生，阴阳以炁而惨舒，风雷以炁而勋荡，人身以炁而呼吸，道法以炁而感通。善行持者，知神由炁，炁由神，外患不入，内想不出，一炁冲和，归根复命，行住坐卧，绵绵若存。所以养其浩然者，施之於法，则以我之真炁，合天地之造化。故嘘为云雨，嘻为雷霆；用将则元神自灵，制邪则鬼神自伏。通天彻地，出幽入明，千变万化，何者非我。倘中无所主，炁散神昏，行持之际，徒以符呪为灵，侥幸由於万一，吾见其不得也矣。
或问：变神之道如何?师曰：元始祖劫，一炁分真。我即元始，元始即我。此即谓之变神。
师曰：法有出於同门，其符同，其诀同，用之辄不验者，诚不至也。诚不至，则自信不及；自信不及，则疑贰之心生；疑贰之心生，则中无所主矣。中既无主，何以感通？故曰：法法皆心法，心通法亦通。
师曰：世有闭目存想某神自某方来，有按摩搐缩运内炁与外炁合者。噫！皆妄矣。若得神灵将、将灵神之说，则平居暇日，养神以静，而神自灵。冲炁以和，而炁自真。用之行持，自然神合乎神，炁合乎炁，一举目，一动念，则将吏洋洋在左右矣。
师曰：黄帝云：宇宙在乎手，万化小乎心。知此道者，我大天地，天地小我。庄子云：尸居而龙见，渊默而雷声。知此道者，可与言动静之机。 师曰：雷神往来，倏如飞电。世纷拏，难以久淹。召至疾遣，毋事虚文。
师曰：附体、开光、降将、折指、照水、封臂、摄亡坠幡，其鬼不神，其事不应，皆术数也，非道法也。知此者，可明神道设教耳，知道者不为是也事。
或问：制邪之道如何？师曰：但修己以正，立可制矣。子不闻花月之妖不敢见狄梁公乎？正人君子，鬼神犹且知惧，况有道之士哉。
或问：鍊度之说如何？师曰：鍊亡者，先须自鍊；度亡者，先须自度，斯鍊度之说矣。夫人一性圆明，与天地一般长久，因贪因著，有死有生。及其四大分离，无形可恋，犹执妄心，不知解悟，故轮回於六道，出没於三途。而我太上悯之，故垂教法，俾有道之士，以我之真，觉彼之妄；以我之阳，鍊彼之阴；以我之神，生彼之神；以我之炁，返彼之炁；以我之贤，化彼之愚。惟在乎澄心定虑，专志行持。一念有差，不成究竟。若夫符籙诰命，特科教之设耳。其文在是，其实不在是。
师曰：一炁之妙，万道之宗。法灵须要我神灵，我神灵兮法通灵。祛禳祷祈凭神将，神将何曾有正形。道化灵，灵化精，精化炁，炁化神。所谓法行先天大道，将用自己元神。道体法用，道无法有，道微法显。故用不出於用而出於体，有不出於有而生於无，显不兆於显而兆於微。
或问内外将之说。师曰：鬼神之情状无穷，精神之变化有限。《关尹子》曰：有诵呪者，有事神者，有朱墨者，有变神者，皆可以役神驭炁，变化万物。惟不诚之人，难以自信，而易於信物，故假此为之。苟知尽诚，有不期然而然者。有言习静，若知是习，便不是静；直至忘习，乃真静矣。
南台偈云：南台静坐一炉香，终日疑然万事忘。不是息心除妄想，都缘无事可思量。
上一篇：葛洪的师道观和体育观
下一篇：开悟之门.....

搜索互联 少林文武学院 病毒性面瘫 北京白云观 中国老子网 道教资讯网 香港道协 广东省道协 嵩山旅游网 中岳庙 中国安阳道协 武当山道协 中国道教协会

【关于我们】 - 【联系方式】 - 【免责条款】 - 【广告服务】 - 【不良和违法信息举报】
中岳道教网 | 中原道教网
中国道教|中原道教|中岳庙|中岳道教-河南省道教协会 版权所有
地址：中国河南省登封市中岳庙 推广与技术支持：搜索互联
邮编：452470　电话：0371-62905589　E-mail：cptaoism@163.com
本站域名：http://www.cptaoism.com